En 1917 Grecia participó en a primera Guerra Mundial e podió ocupar Tracia Occidental e una parte d'a rechión Echeya d'Anatolia con Esmirna como capital. Os griegos de Trapisonda refusoron a propuesta de fer parte d'un estato armenio estendillato dica a costa d'a Mar Negra. En 1921 Gran Bretanya empentó a Grecia a adrezar una ofensiba en Natoliu contra os kemalistas pero con resultatos desastrosos. Os griegos fuoron vencitos e por o tractato de Lausana se produció un intercambeyo poblacional que forachitó a los griegos de Turquía ta Grecia e forachitó a los musulmans turcos e bulgaros de Grecia t'Anatolia. Os griegos d'Estambul e os turcos de Tracia occidental no yeran incluitos en ixe intercambeyo.